Tartu Ülikooli Viljandi Kultuuriakadeemia direktor    Anzori Barkalaja on viimase seitsme aasta jooksul juhtinud Viljandi Kultuurikolledžit ja praegust Tartu Ülikooli Viljandi Kultuuriakadeemiat. Enne seda töötas ta kultuurikolledžis lektorina ja Eesti Rahva Muuseumis  teadurina. Barkalajal on doktorikraad rahvaluuleteaduses, ta on avaldanud artikleid hantide rahvausundist, juhtinud kultuurialaseid teadusgrante ja olnud kultuurikorralduse, teatrikunsti visuaaltehnoloogiate ja rahvusliku ehituse erialade avamise idee autor, initsiaator ja järelevaataja. Lisaks sellele on Anzori Barkalaja mitmete kultuuri- ja haridusasutuste nõukogu liige.